CELEX: 62015CN0093
Language: mt
Date: 2015-02-25 00:00:00
Title: Kawża C-93/15 P: Appell ippreżentat fil-25 ta’ Frar 2015 minn Banco Privado Português, SA – fi stralċ, u Massa Insolvente do Banco Privado Português, SA – fi stralċ, mis-sentenza mogħtija mill-Qorti Ġenerali (Ir-Raba’ Awla) fit-12 ta’ Diċembru 2014 fil-Kawża T-487/11, Banco Privado Português u Massa Insolvente do Banco Privado Português vs Il-Kummissjoni

20.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 127/13
            
         Appell ippreżentat fil-25 ta’ Frar 2015 minn Banco Privado Português, SA – fi stralċ, u Massa Insolvente do Banco Privado Português, SA – fi stralċ, mis-sentenza mogħtija mill-Qorti Ġenerali (Ir-Raba’ Awla) fit-12 ta’ Diċembru 2014 fil-Kawża T-487/11, Banco Privado Português u Massa Insolvente do Banco Privado Português vs Il-Kummissjoni
   (Kawża C-93/15 P)
   (2015/C 127/19)
   Lingwa tal-kawża: il-Portugiż
   
      Partijiet
   
   
      Appellanti: Banco Privado Português, SA – fi stralċ, Massa Insolvente do Banco Privado Português, SA – fi stralċ (rappreżentanti: C. Fernández Vicién, F. Pereira Coutinho, M. Esperança Pina, M. Ferreira Santos, R. Leandro Vasconcelos, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza appellata, billi tissostitwixxiha b’sentenza li tistabbilixxi l-annullament tad-Deċiżjoni tal-Kummissjoni (1), kollha kemm hi;
            
         
               —
            
            
               sussidjarjament, tannulla s-sentenza appellata billi tissostitwixxiha b’sentenza li tiddetermina l-annullament tad-Deċiżjoni fil-parti fejn din iddikjarat l-għajnuna mill-Istat inerenti fil-Garanzija bħala illegali u inkompatibbli matul il-perijodu inkluż bejn il-5 ta’ Diċembru 2008 u l-5 ta’ Ġunju 2009;
            
         
               —
            
            
               sussidjarjament, tannulla s-sentenza appellata billi tissostitwixxiha b’sentenza li tiddetermina l-annullament tad-Deċiżjoni fil-parti fejn din ordnat l-irkupru tal-(allegata) għajnuna, skont l-Artikoli 2 sa 4;
            
         
               —
            
            
               sussidjarjament, tannulla s-sentenza appellata billi tissostitwixxiha b’sentenza li tiddetermina l-annullament tad-Deċiżjoni fil-parti fejn din ordnat l-irkupru bejn il-5 ta’ Diċembru 2008 u l-5 ta’ Ġunju 2009, u
            
         
               —
            
            
               tikkundanna lill-Kummissjoni għall-ispejjeż fiż-żewġ istanzi.
            
         
      Aggravji u argumenti prinċipali
   
   Ir-rikorrenti jinvokaw sitt aggravji insostenn tal-appell tagħhom:
   
               1.
            
            
               L-ewwel aggravju: Il-Qorti Ġenerali ipprovat ittaffi n-nuqqas ta’ motivazzjoni tad-deċiżjoni tal-Kummissjoni billi pprovdiet il-motivazzjoni tagħha u wettqet żball ta’ liġi billi eżaminat il-motivi tal-Kummissjoni u qieset li dawn ma kinux suffiċjenti;
            
         
               2.
            
            
               It-tieni aggravju: Il-Qorti Ġenerali wettqet interpretazzjoni żbaljata tal-Artikolu 107(1) TFUE, kif ukoll applikazzjoni żbaljata tal-fatti għal-liġi billi qieset li l-BPP kienet ingħatat vantaġġ, fejn ikkonvertiet il-garanzija f’għajnuna inkompatibbli mas-suq intern;
            
         
               3.
            
            
               It-tielet aggravju: Il-Qorti Ġenerali wettqet żball ta’ liġi billi qieset li l-Kummissjoni ma wettqitx żball manifest ta’ evalwazzjoni u żball ta’ liġi billi ma ħaditx inkunsiderazzjoni l-kundizzjonijiet ta’ eċċezzjoni previsti fl-Artikolu 107(3)(b) TFUE;
            
         
               4.
            
            
               Ir-raba’ aggravju: Il-Qorti Ġenerali wettqet żball ta’ liġi billi laqgħet id-deċiżjoni ta’ rkupru, inkwantu laqgħet id-deċiżjoni li jiġi ordnat l-irkupru ta’ (allegata) għajnuna li ma kinitx kompatibbli mas-suq intern, ġaladarba l-BPP ma kisbet ebda vantaġġ, ma kkonstatatx li d-deċiżjoni appellata ordnat l-irkupru ta’ għajnuna għal raġunijiet proċedurali u żbaljat billi ma kkonstatatx li l-Kummissjoni ma kinitx tbiegħdet mill-prinċipji stabbiliti fil-Linji Gwida tagħha meta ġiet biex tikkalkola l-ammont tal-għajnuna;
            
         
               5.
            
            
               Il-ħames aggravju: Il-Qorti Ġenerali ma ħaditx inkunsiderazzjoni l-prinċipji ta’ ċertezza legali u ta’ aspettattivi leġittimi billi laqgħet id-deċiżjoni appellata fil-parti fejn din tordna l-irkupru tal-(allegata) għajnuna;
            
         
               6.
            
            
               Is-sitt aggravju: Il-Qorti Ġenerali ma ħaditx inkunsiderazzjoni l-ksur ta’ dritt għal ugwaljanza fit-trattament tal-BPP mill-Kummissjoni, sa fejn il-każ inkwistjoni ġie ttrattat b’mod differenti fir-rigward ta’ sitwazzjonijiet simili.
            
         
      (1)  Deċiżjoni tal-Kummissjoni 2011/346/UE, tal-20 ta’ Lulju 2010, dwar l-Għajnuna mill-Istat C 33/09 (ex NN 57/09, CP 191/09) implimentata mill-Portugall fil-forma ta’ garanzija tal-Istat lil Banco Privado Português, SA (ĠU 2011, L 159, p. 95).